Departament de Benestar i Família
Atès el que disposen els articles 12, 37 i 39 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i l'article 13 de la Llei 30/1992, de 26 de novembre, de règim jurídic de les administracions públiques i del procediment administratiu comú,
Delegar en la persona titular de la Secretaria General del Departament de Benestar i Família l'exercici de les competències següents:
1.1 Les facultats que com a òrgan de contractació la legislació vigent atribueix a la persona titular del Departament de Benestar i Família quan la quantia del contracte sigui superior a 120.202,42 euros i fins a 300.000 euros.
1.2 La signatura de convenis fins a un import de 300.000 euros, sempre que no afectin directament les relacions amb òrgans constitucionals o estatutaris.
1.3 Autorització de la despesa, disposició i reconeixement de l'obligació des de 120.202,42 fins a 300.000 euros.
1.4 L'aprovació de la proposta d'oferta pública de personal funcionari.
1.5 L'autorització prèvia a la interposició d'accions en els procediments judicials, així com l'assentiment a les demandes i el desistiment en els procediments judicials en curs i la disposició del compliment de sentències dictades contra actes de la persona titular del Departament.
1.6 L'autorització prèvia a la interposició d'accions per la via judicial, l'assentiment a les demandes i el desistiment de procediments judicials en curs que afectin les persones menors d'edat respecte de les quals la Direcció General d'Atenció a la Infància i l'Adolescència exerceix la tutela i en defensa dels interessos dels menors.
Delegar en les persones titulars de la Secretaria de Famílies i d'Infància i la Secretaria per a la Immigració del Departament de Benestar i Família, dins el seu àmbit d'actuació, exceptuant en el seu cas el que estableix l'article 4, les competències següents:
2.1 L'exercici de les facultats que com a òrgan de contractació la legislació vigent atribueix la persona titular del Departament de Benestar i Família fins a 300.000 euros.
2.1 Autorització de la despesa, disposició i reconeixement de l'obligació fins a 300.000 euros.
Delegar en la persona titular de la Direcció de Serveis del Departament de Benestar i Família l'exercici de les competències següents:
3.1 Les facultats que com a òrgan de contractació la legislació vigent atribueixi a la persona titular del Departament de Benestar i Família, fins a 120.202,42 euros.
3.2 Autorització de la despesa, disposició i reconeixement de l'obligació des de 12.020,24 fins a 120.202,42 euros.
Delegar en les persones titulars de les direccions generals del Departament de Benestar i Família, dins el seu àmbit d'actuació, l'exercici de les competències següents:
4.1 Les facultats que com a òrgan de contractació la legislació vigent atribueix a la persona titular del Departament de Benestar i Família fins a 60.101,21 euros.
4.2 Autorització de la despesa, disposició i reconeixement de l'obligació fins a 60.101,21 euros.
4.3 L'autorització, disposició i reconeixement de l'obligació de les subvencions atorgades fins a 300.000 euros.
Delegar en les persones titulars de les direccions dels serveis territorials l'autorització, disposició i reconeixement de l'obligació de les subvencions, dins el seu àmbit d'actuació, fins a 6.000 euros.
Els actes dictats per delegació han de portar a la signatura les paraules "per delegació", abreujades "p. d.", seguides del rang i la data d'aquesta Resolució i la del Diari Oficial de la Generalitat de Catalunya on s'hagi publicat.
Les delegacions de facultats que estableix aquesta Resolució podran ser revocades en qualsevol moment.
Disposicions finals.1 Es deroguen la Resolució de 13 de novembre de 1996, de delegació de competències en el secretari general del Departament de Benestar Social; Resolució de 27 de juny de 1997, de delegació de competències en el secretari general del Departament de Benestar Social; Resolució de 2 de març de 1998, sobre delegació en el secretari general del Departament de Benestar Social de la signatura de convenis de col·laboració relatius a la renda mínima d'inserció (RMI); Resolució BES/1797/2002, de 3 de juny, de delegació de competències de la consellera de Benestar Social en diversos òrgans del Departament; Resolució BEF/2002/2003, de 16 de juny, de delegació de competències de la consellera de Benestar i Família en diversos òrgans de la Secretaria de la Família, i Resolució BEF/2134/2004, de 19 de juliol, de delegació de funcions de la consellera de Benestar i Família en el secretari general del Departament de Benestar i Família..2 Aquesta Resolució entrarà en vigor l'endemà de la seva publicació en el Diari Oficial de la Generalitat de Catalunya.